Lærlinge-prisen 2008 - Bjørn Jessens faglighed er det svært at sætte en finger på. Dertil kommer et stort gå-på-mod, f.eks. mødte han op i fabrikshallen på krykker, for at se om der var noget arbejde han kunne lave hjemmefra. Det må karakteriseres som et beundringsværdigt drive, siger formand for DI Aalborg, Peter Rindebæk. Indsats ud over det sædvanlige LærlingePrisen gives til en elev eller lærling, der har ydet en indsats ud over det sædvanlige i sin læretid. - Bjørn opsøger udfordringer og elsker at lære nyt. Og når han så også er en rigtig god kammerat, så må man sige, han er den helt rigtige vinder af årets LærlingePris. Jeg er glad for at kunne belønne forbilleder som Bjørn, så vi kan vise andre unge, hvad en uddannelse i erhvervslivet kan føre til, siger Peter Rindebæk. Diplom og ur Udover æren får Bjørn Jessen også et diplom og et ur. Hydrema Hydrema producerer hydrauliske entreprenørmaskiner. Koncernen har hovedsæde i Støvring, hvor man beskæftiger ca. 250 personer ud af 600 på verdensplan.

Referat:
Industritekniker med 12- tal for svendeprøven, tidligere meget aktiv moto-crosskører og nu også Aalborgområdets bedste lærling. Det kan Bjørn Jessen fra Hydrema Produktion A/S skrive på sit CV, når han onsdag får overrakt DI Aalborgs LærlingePris 2008 på